**ZÁPISNICA**

**zo zasadnutia obecného zastupiteľstva obce**

**Košická Polianka dňa 07.05.2020**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie
2. Schválenie programu, určenie zapisovateľa a overovateľov zápisnice, voľba návrhovej komisie
3. Kontrola plnenia uznesení a správa o činností starostky obce od 20.02.2020 do 07.05.2020
4. Prerokovanie Žiadosti o dotáciu z rozpočtu obce Košická Polianka v roku 2020 od žiadateľa Rímskokatolícka farnosť Nanebovzatia Panny Márie Košická Polianka
5. Rôzne
6. Záver

**K bodu 1.**

Zasadnutie obecného zastupiteľstva otvorila a viedla starostka obce Mgr. Marta Petrilová, ktorá privítala všetkých prítomných poslancov a ostatných prítomných. Konštatovala, že obecné zastupiteľstvo je uznášania schopné, keďže je prítomných 6 poslancov, chýba poslanec Marek Horváth, ktorý sa neospravedlnil z neúčasti, hlavný kontrolór obce sa ospravedlnil z pracovných dôvodov.

**K bodu 2.**

Za zapisovateľa zápisnice bola určená Mgr. Katarína Horváthová

Za overovateľov zápisnice boli určení: Adriana Behúnová, Róbert Papáč

Do návrhovej komisie boli navrhnutí a zvolení: Marek Bondár, Jozef Košč

Starostka obce Mgr. Marta Petrilová konštatovala, že navrhnutí členovia do návrhovej komisie, zapisovateľ zápisnice, ako aj overovatelia zápisnice boli zvolení, za hlasovalo všetkých 6 poslancov.

**K bodu 3.**

Starostka predniesla Správu o činnosti starostky obce od 20.02.2020 do 07.05.2020 zo dňa 04.05.2020( tvorí súčasť zápisnice), skonštatovala splnené uznesenia od 20.02.2020 do 07.05.2020, ktoré obecné zastupiteľstvo vzalo na vedomie.

**K bodu 4.**

Poslanci v rozprave rokovali o Žiadosti o dotáciu z rozpočtu obce Košická Polianka v roku 2020 od žiadateľa Rímskokatolícka farnosť Nanebovzatia Panny Márie Košická Polianka zo dňa 11.11.2019. v úvode konštatovala starostka obce, že žiadosť bola podaná v súlade s platným VZN o poskytovaní dotácií z rozpočtu obce a poslanci predmetnú žiadosť vzali na vedomie 15.12.2019 formou uznesenia.

Poslanec Peter Domonkoš predseda Komisie finančnej, výstavby a územného plánovania predniesol

dôvodovú správa k poskytnutiu dotácie, v ktorej konštatoval, že: Dňa 11.11.2019 bola obci doručená Žiadosť o dotáciu z rozpočtu obce v zmysle Všeobecne záväzného nariadenia obce Košická Polianka č. 3/15 o podmienkach poskytovania dotácií z prostriedkov Obce Košická Polianka pre Rímskokatolícku farnosť Nanebovzatia Panny Márie Košická Polianka, Košická Polianka 12 vo výške 10 000,- € na účel použitia:

výmenu uloženia zvonov a ovládanie a výmena hlavného osvetlenia za úsporné, s termínom konania jar- jeseň 2020. Súčasťou žiadosti je príloha č. 1 k žiadosti, kde je popísaný rozpočet, kde výmena uloženia zvonov a ovládanie činí 8000,- € a výmena hlavného osvetlenia za úsporné 4000,- €. V zmysle VZN č. 3/15 obce Košická Polianka o podmienkach poskytovania dotácií z prostriedkov Obce Košická Polianka a v súlade s finančnými možnosťami rozpočtu na rok 2020 a s prihliadnutím čerpania finančných prostriedkov v roku 2019, so zreteľom na pretrvávajúcu pandémiu korona krízy a s tým spojenú ekonomickú krízu, ktorá trvá na území nielen našej republiky, navrhujem poskytnúť dotáciu vo výške 2000,- €. Následne v diskusii starostka obce konštatovala, že v rozpočte obce sú rozpočtované prostriedky vo výške 3000,- €. Poslanec Marek Bodnár navrhol, aby sa o poskytnutí dotácie nejednalo, ale aby sa uskutočnilo pracovné stretnutie za prítomnosti pána farára, aby konkretizoval účel použitia finančných prostriedkov. Starostka obce konštatovala, že o predmetnom bode sa už rokuje a v zmysle Rokovacieho poriadku je potrebné, aby obecné zastupiteľstvo prijalo k danému bodu uznesenie, teda záver. Poslanec Róbert Papáč navrhol, či nie je možné nájsť v rozpočte prostriedky a poskytnúť dotáciu 4 000,- €, ale nenavrhoval návrhovej komisii ani starostke obce hlasovať o takomto uznesení. Následne poslanec Petre Domonkoš navrhol OZ , poskytnutie dotácie vo výške 3000,- € podľa schváleného návrhu rozpočtu obce Košická Polianka. Poslanci OZ schválili jednomyseľne dotáciu podľa návrhu predsedu finančnej komisie pri OZ Petra Domonkoša.

**K bodu 5.**

Starostka obce predložila plénu Žiadosť Medvedíky Junior – občianske združenie so sídlom Charkovská 10 Košice, IČO- 42111781, zastúpenou Bc. Monikou Takáčovou o zľavu z nájomného a predĺženie lehoty splatnosti nájomného zo dňa 24.4.2020 – Medvedíky Junior – občianske združenie so sídlom Charkovská 10 Košice, IČO- 42111781, zastúpenou Bc. Monikou Takáčovou, v ktorej žiadajú o zľavu nájomného vo výške 50 % za každý mesiac povinne zatvorenej prevádzky v zmysle nariadenia Vlády Slovenskej republiky počas mimoriadnej situácie, ktorá je vyhlásená na území SR na zabránenie vzniku šírenia ochorenia COVID 19, počnúc mesiacom apríl 2020 do ukončenia uzatvorenia prevádzky počas trvania „pandémie koronakrízy“ a lehotu splatnosti nájmu počas tohto obdobia uzatvorenej prevádzky do 31.12.2020.

Poslanci OZ po rozprave schválili predmetnú zľavu z nájomného u nájomcu – žiadateľa a jednomyseľne prijali uznesenie o schválení.

Starostka obce predložila žiadosť Antona Jakubišina HOBBY KRMIVÁ, Košická Polianka na bývalej VO na schválenie otváracích hodín pondelok – piatok 8.00 hod. do 17.00. hod. a sobota 8.00 hod. do 11.00 hod. Poslanci OZ po rozprave schválili otváracie hodiny predmetnú zľavu a prijali uznesenie hlasovaním 5 za, 1 sa zdržal (poslanec Bodnár).

Do rôzneho na prerokovanie nenavrhol žiadnej prítomný poslanec na prerokovanie žiadny návrh.

**K bodu 6.**

Starostka obce ukončila rokovanie zastupiteľstva o 18.57 hod., poďakovala prítomným za účasť

Overovatelia:

Adriana Behúnová Róbert Papáč

V Košickej Polianke 18.05.2020

Zapísala: Mgr. Katarína Horváthová